המכללה האקדמית בית ברל מציעה תכנית משולבת בתחום מידע וספרנות, המכשירה את בוגריה במלוא הידע הדרוש להשתלבות קלה ומהירה בעבודה מקצועית בספריות אקדמיות או ציבוריות, במרכזי מידע ובמרכזי משאבים במערכת החינוך.
הלימודים מתקיימים במכללה האקדמית בית ברל, סמוך לכפר סבא.
לימודי מידע וספרנות במכללה האקדמית בית ברל, הינם לימודים ייחודיים ורחבי היקף, המתמקדים בהקניית ידע נרחב לעיסוק מקצועי בעבודה ספרנית ומידענית.
הלימודים מיועדים לשואפים להשתלב בעבודה בתחומי הספרנות והמידענות, בהתאם לתנאי הקבלה.
ללימודים יתקבלו בעלי השכלה אקדמית (מכל תחום) בעלי ממוצע 75 ומעלה בלימודיהם האקדמיים.
הלימודים נמשכים 3 שנים, ומתקיימים אחת לשבוע. ניתן לרכז את הלימודים בשנתיים, וללמוד בשנה א' יומיים בשבוע.
תכנית הלימודים כוללת מגוון רחב של תכנים עיוניים והרצאות פרונטליות מרתקות, לצד תרגולים, התנסויות והכשרה מעשית ענפה. הסטודנטים זוכים ללמוד מטובי המורים ואנשי המקצוע, בעלי ניסיון עשיר בעבודה בתחומי הספרנות והמידענות, כך שבסיום הלימודים הם אוחזים במלוא הידע הדרוש לעיסוק מקצועי בתחום.
בין נושאי הלימוד: טכנולוגיות מידע דיגיטליות, עקרונות איחזור מידע, מידענות באינטרנט, מקורות מידע לניהול ידע, הדרכה לאוריינות מידע, מיפתוח; יעץ בגישה פתוחה, מדיניות מידע, מקורות מידע במדעי החברה/רוח, הכרת מערכת הספריות, שיטות מחקר בניהול מידע, מיון, קיטלוג, מערכות ניהול ספרייה, מקורות מידע, היבטים חברתיים בשירותי המידע, מידע וספרנות לילדים ונוער ועוד.
למסיימי התכנית שיעמדו בכל הדרישות, יוענקו תעודות 'ספרן מוסמך ו'מידען מוסמך' מטעם המכללה האקדמית בית ברל.